شریکا

شریکا بھائیچاری رشتیاں دا مکھ حصہ اے۔ شریکے وچ پیؤ دے خاندان نال متعلق رشتے دار شامل ہندے ہن۔ عامَ طور تے اک پنڈ جاں اکو شہر وچ رہن والے لوک اکو وڈیرے دے اولاد ہون کرکے شریکا-برادری دے رشتے دار ہندے ہن۔ عامَ معنےآں وچ بھین-بھراواں دے خون دے رشتے نوں چھڈّ کے ،پیؤ دے خاندان نال متعلق پیؤ دے چاچے،تائے تے اوہناں دے دھیاں -پتر وی شریکا برادری دے رشتے وچ شامل کر لئے جاندے ہن۔ جائیداد دی ونڈ کارن کئی وار بھراواں دا نگھا رشتہ اتے جدوں بھین اپنے بھرا کولوں جائداد وچوں حصہ ونڈا لیندی اے تاں ایہہ دودھ دی سانجھ ویلے رشتے وی شریکے دے رشتے وچ وٹ جاندے ہن۔چھیناں، کلوندر کور(ڈاکٹر۔)پنجابی لوکگیتاں وچ رشتہ- ناطہ پنالی
 شریکے بارے ہور جانکاری 
اس توں علاوہ شریکا کسے خاندان دے اوہناں انسان دے گروہ نوں شریکا کیہا جاندا اے جہڑا جدی-پشتی جائیداد دا بھائیوال ہووے۔ ایہہ انگا ساکہ دی اس شینی دا نہ اے، جس وچ آپسی لہو دی سانجھ تاں ہووے، پر ایہہ انگ-ساک اپنے وکھ-وکھ ٹبراں وچ رہندے ہون۔ پنجابی سبھیاچاری رہتل وچ جیکر سکے بھرا وی ویاہے جان مگروں وکھ-وکھ ٹبراں وچ رہندے ہون تاں اہ  وی اک دوجے لئی شریک دا درجہ رکھدے ہن۔ شریک انگا-ساکاں دے شینی وچ صرف پتری لہو دی سانجھ والے انگ ساک ہی آؤندے ہن۔چاچے، تائے وغیرہ  دی پیڑی وچ پیدا ہوئی اولاد شریک شریکا شینی وچ آؤن والے انگا- ساکاں وچوں کسے اک انسان نوں دتا وشیشن اے۔ اس وچ مرد نوں شریک تے عورت نوں شریکنی کیہا جاندا اے ۔ نابالغ بچے اس دی سنگیا توں باہر رہندے ہن ۔ونجارا بیدی، پنجابی لوکدھارا وشوکوش (جلد نن۔ اک) پنجابی سبھیاچاری نظر توں کوئی وی انسان اپنے شریک نوں محبت نظر نال نہیں دیکھدا، کیونکہ اک پرچلت دھارنا اے کہ شریک اک دوجے دی باہرلے منوں تعریف کرن دا وکھاوا کردے ہن پر اندرلے منو مخالف دھر نوں اپنے توں نیواں ہویا دیکھنا لوچدے ہن۔شریکے دے لوک آپس وچ کھہبازی رکھن دے باو جود آپس وچ مل کے رہن لئی مجبور ہندے ہن۔

 شریکے نال متعلق بولیاں تے اکھاناں 
 اک ویر دیئیں وی ربا،
اسیں لینے نی شریکاں کولوں بدلے۔

 سسّ میری نے منڈا جمیا
لوکی دین ودھائی،
نی شریک جمیا،
جان مٹھی وچ آئی۔

 بول شریکاں دے،
میں نہ ظالما سہندی۔

 شریک سہرے بنّ کے نی ڈھکدا،باقی کسر کوئی نی چھڈدا
 حوالے 

گٹھ:لوکدھارا
گٹھ:پنجابی رہتل